title: Части от София остават без вода на 27 декември

maintext:
На 27 декември 2016 г. (вторник), във връзка с монтаж на спирателни кранове на ул. "Ангел войвода“ , жк. "Хаджи Димитър“, се налага спиране на водоподаването от 9:00 до 21:00 часа на клиентите на "Софийска вода", живеещи в района на:
бл. 67 вх. А и Б, бл. 128А, бл. 69
ул. "Дончо Ватах“ магазин "Фантастико“.
При продължителност на строително-ремонтните дейности над 12 часа "Софийска вода" ще осигури алтернативно водоснабдяване с водоноска на адрес: пред бл. 67.
На 27 декември 2016 г. (вторник), във връзка с изпълнение на инвестиционен проект за реконструкция на уличен водопровод на ул. "Георги Никифоров“ с. Чепинци, се налага спиране на водоподаването от 9:00 до 21:00 часа на клиентите на "Софийска вода", живеещи в района на:
ул. "Светльовци“, ул. "Кокиче“, ул. "Читалищна“, ул. "Напредък“, ул. "Зора“, ул. "Хан Аспарух“ и ул. "Георги Никифоров“.
При продължителност на строително-ремонтните дейности над 12 часа "Софийска вода" ще осигури алтернативно водоснабдяване с водоноски на адрес: ул. "Читалищна“ ъгъла с ул. "Георги Никифоров“.
След възстановяване на водоснабдяването е възможно временно повишаване мътността на водата.
След реализацията на този инвестиционен проект клиентите на "Софийска вода" живеещи в района ще почувстват значително подобреното качество на предоставяните услуги.
На 27 декември 2016 г. (вторник), във връзка с подмяна на сградно водопроводно отклонение на ул. "Реката“ , с. Чепинци, се налага спиране на водоподаването от 9:00 до 14:00 часа на клиентите на "Софийска вода", живеещи в района на:
по ул. "Реката“ от ул. "Георги Никифоров“ до ул. "Училищна“.
При продължителност на строително-ремонтните дейности над 12 часа "Софийска вода" ще осигури алтернативно водоснабдяване с водоноска на адрес: ул. "Реката“ ъгъла с ул. "Георги Никифоров“.
Ремонтните дейности ще осигурят по-добро управление на водопроводната мрежа като максимално се ограничат зоните на евентуални бъдещи нарушения на водоснабдяването.
Засегнатите от прекъсването на водата могат да получат повече информация от Телефонния център на “Софийска вода" АД на телефон 0700 12121 или да следят за развитието на всички текущи теренни дейности в реално време чрез Виртуалния информационен център на дружеството - http://www.sofiyskavoda.bg/water_stops.aspx .
“Софийска вода" АД предварително се извинява на своите клиенти за причинените временни неудобства!
Интернет сайтът на дружеството (www.sofiyskavoda.bg) дава възможност на клиентите да се абонират за съобщенията за прекъсване на водоподаването. На електронната си поща те могат лично да получават информация за планираните спирания.


authors:
Вера К. Александрова
Дек
По Публикацията Работи

title: Кои са жертвите на Кървавата Коледа? Германци, чех, италианка...

maintext:
В Германия бяха идентифицирани жертвите на Кървавата Коледа.
Те загинаха в понеделник при терористичния атентат на коледния базар в Берлин. Тогава камион се вряза в сергиите сред хората, уби 12 и рани 45 души.
Жертвите са шест жени и шестима мъже, съобщи онлайн изданието на германския "Шпигел", цитиран от bTV.
Осем от загиналите са германци, а четирима са чужденци - от Чехия, Италия, Израел и Полша. Полякът е убитият от терориста шофьор на камион. Жертвата от Италия е 31-годишната Фабриция ди Лоренцо.
Сред 45-мата ранени при терористичния акт има граждани на Израел,Испания, Великобритания, Унгария Финландия и Ливан. 14 от тях все още са в тежко състояние.
Към момента разследването на атентата се концентрира върху разкриването на евентуална мрежа, помогнала на Анис Амри при терористичния акт и при бягството му.
Заподозреният за атентата в Берлин тунизиец беше разстрелян вчера рано сутринта от полицията в Милано при рутинна проверка.
"В момента най-важна е задачата да установим дали извършителят е действал сам или са му помагали при организацията на нападението", заяви главният прокурор Петер Франк.
Все още няма пълна яснота около това как Амри е успял да се придвижи от Германия до Италия. Предполага се, че е пътувал с влак през три европейски държави.

fasttext_language: bg


authors:
Петя Славова
Дек
По Публикацията Работи

title: Отец Нектарий: От актьор - монах в манастир

maintext:
Животът в манастир учи на смирение и подчинение, разказа актьорът Радомир Балабанов, който наскоро стана духовник и бе подстриган в Чекотинския манастир "Св. Архангел Михаил" от Ловчанския митрополит Гавриил, след като прекара три години в послушание. Днес той вече е отец Нектарий, пише БТА.
Радомир Балабанов е завършил актьорско майсторство и е работил в различни театри. Три години е бил аниматор в София. На 28 години станал вярващ и започнал да учи "Богословие" в Софийския университет.
По думите му монашеският живот е много труден и неразбираем. Затова и малко хора искат да стават монаси, особено в България, посочва той.
"Църквата е приела послушанието да бъде три години. Това е период, в който човек проверява себе си, съответно игуменът и братята в манастира да видят дали този човек става за монах", отбелязва отец Нектарий.
Духовникът разказва, че денят му преминава в молитви, работа, свързана с кухнята, градината, поддръжката на манастира и в четене на книги.
"В манастира има постоянна възможност за молитва, за служби и Господ иска да ни научи на смирение и примирение, тъй като гордостта ни е голяма", твърди духовникът.
"Бог е казал: "Вашата светлина така ще светне, че всички ще я видят и тя ще привлича всички", казва отец Нектарий.
Заедно с него в светата обител живее и игуменът - отец Михаил. В Чекотинския манастир няма телевизор, радио или интернет. Жени могат да преспиват там само на големи празници и ако са дошли да помагат.
Отец Нектарий казва, че когато човек е отворен към света се повлиява душата му, а това пречи на молитвата.
"В някои по-големи манастири е разрешено на монасите да ползват интернет, но това е строго регламентирано", посочва той.
По думите му често в манастира идват туристи, които искат просто да разгледат и да се снимат.
"Аз обаче виждам много вярващи хора. Всеки има нужда да вярва", казва отец Нектарий.


authors:
Екип На Bloomberg
Дек
По Публикацията Работи

title: Груповият иск - най-ефективната формула при картел

maintext:
Най-ефективната формула при картел е груповият иск. Това коментира юристът проф. Иван Тодоров в ефира на Bloomberg TV Bulgaria.
Той коментира и приетите на първо четене от парламента промени в Закона за защита на конкуренцията.
"Това са едни много закъснели промени. Съществува директива от 2014 на Европейския парламент и Съвета на Европа, в която много подробно се разглежда редът за търсене на обезщетение от тези, които нарушават конкурентното законодателство", посочи той.
Директивата трябваше да бъде имплементирана във всички национални законодателства от 27 декември 2016, но вероятно това няма да бъде изпълнено от българската страна.
Въпреки това проф. Тодоров посочи, че забавянето няма да доведе до осезаеми ефекти, тъй като и в момента има ред за търсене на отговорност.
Вижте повече във видеото на Bloomberg TV Bulgaria


authors:
Камелия Цветанова
Дек
По Публикацията Работи

title: Шофьор на ТИР се удари в мантинела, бере душа в болница

maintext:
Шофьор на камион е с опасност за живота, след като заради несъобразена скорост се е ударил в мантинела и дърво, съобщиха от полицията в Русе.
Инцидентът е станал на пътя от село Семерджиево в посока град Ветово.
22-годишният шофьор не се е съобразил със състоянието на пътя, изгубил е контрол над управлението на ТИР-а, излязъл от платното и се ударил последователно в мантинела и дърво.
Мъжът е открит от преминаващ шофьор, който го е откарал в спешното във Ветово.
По-късно пострадалият е закаран с линейка в болницата в Русе, където е опериран.


description:
Коледната ваканция за учениците продължава до 4 януари 2017 година, както е посочено в заповедта на министъра на образованието и науката.
 Това напомниха от просветното ведомство, след като синдикати

title: Ваканцията до 4-и, 5 и 6 януари - учебни

maintext:
Коледната ваканция за учениците продължава до 4 януари 2017 година, както е посочено в заповедта на министъра на образованието и науката.
Още по темата Неочаквана ваканция! 5 и 6 януари – неучебни заради грипа 29 дек 2016 12:16 12
Това напомниха от просветното ведомство, след като синдикати поискаха 5 и 6 януари също да са неучебни дни заради бързо увеличаващия се брой на болните от остри респираторни заболявания, предимно деца и ученици, както и заради опасността от "неовладян брой ученически отсъствия".
Грипна ваканция се обявява след задължително предписание от Регионалната здравна инспекция в съответния град, според размера на епидемията и ако отсъстват от училище над 30 % от учениците, поясниха от министерството.
Заповедта се връчва на директорите на училищата, в които се налага обявяване на учебни дни за неучебни.
Затова не е необходимо допълнително разпореждане от МОН. За наваксване на материала пък се извършва преструктуриране на учебното съдържание.


authors:
Василия Пейчева
Дек
По Публикацията Работи

title: Паднали ограждения, кофи, мазилка - кадри от Сливен

maintext:
Силният вятър в Сливен причини проблеми за местните жители.
Бурята нанесе материални щети – врата на заведение е повредила кола, детска площадка е започнала да се руши.
В отдел "Сигурност и управление при кризи" в Община Сливен са постъпили сигнали за счупени клони, висящи улуци и ламарини, разхвърляни битови отпадъци, преместени контейнери, счупени прозорци и др.
Започна постепенно отстраняване на щетите.


authors:
Елка Василева
Обновена
Дек
По Публикацията Работи

title: Румънският президент не прие кандидатурата на Севил Шайдех за премиер

maintext:
Румънският президент Клаус Йоханис обяви в изявление, че е решил да не приеме предложението на Социалдемократическата партия Севил Шайдех да стане министър-председател на Румъния, предадоха румънските информационни агенции.
"Прецених внимателно аргументите за и против и реших да не приема това предложение", каза Йоханис. Той не посочи мотивите, поради които отхвърля тази кандидатура, отбелязва информационният сайт "Зиаре".
Държавният глава поиска социалдемократите, които спечелиха парламентарните избори на 11 декември, да направят ново предложение за поста министър-председател.
Лидерът на Социалдемократическата партия Ливиу Драгня предложи миналата седмица на среща с президента Севил Шайдех, бивш регионален министър, за новия министър-председател на Румъния.
Тогава Драгня изтъкна, че няма да прави друго предложение за премиер в случай, че държавният глава откаже да номинира Севил Шайдех. Според румънските издания Шайдех е сред най-близките хора до председателя на СДП Ливиу Драгня, който не може да стане премиер, защото има условна присъда за изборни злоупотреби.
Актуална тема около номинацията на 52-годишната Севил Шайдех, която е от турско-татарското малцинство, мюсюлманка е, и е омъжена за сирийски гражданин, бе именно нейният съпруг - сириецът Акрам Шайдех. Сайтът на общността на разследващите журналисти в Румъния "Райз проджект" съобщи, че Акрам Шайдех е поддръжник на сирийския президент Башар Асад.
/БТА/


title: За Рождество: Мир, надежда, светлина, живот…

maintext:
Мирни и щастливи дни и благоденствие в домовете, пожела българският патриарх Неофит в традиционното си приветствие към българите за настъпващото Рождество Христово.
Той призова никой около нас да не остава сам и безнадежден, лишен от утеха, внимание и любов.
"Възлюбени в Господа чеда на Светата ни Църква, обични братя и сестри, в тихата и свята нощ на Рождеството на Божия син сърцата и мислите ни отново се устремяват към Витлеемската пещера, където с раждането на Богомладенеца за целия свят настъпи нова епоха и откъдето за всеки изгря нова надежда и вече никой не е сам, защото с нас е Бог", казва в приветствието си към българите Негово светейшество.
Патриархът призова: "В светлината и в благодатния мир на тази свята нощ никой около нас не трябва да остава сам и безнадежден, лишен от утеха, внимание и любов, защото затова дойде сред нас Христос, за да дарува на всички ни мир, надежда, светлина и живот и призовава към Себе си всички отрудени и обременени, онеправдани и обезнадеждени".
Негово светейшество припомни, че такава е Божията Свята воля – "бедните духом да наследят Царството, плачещите да се утешат, гладните и жадни за правда да се наситят, чистите по сърце да видят Бога и всички да се нарекат синове Божии и Божии приятели и да наследят Царството, приготвено за чедата на Небесния ни Отец още от Създание Мира".
"Затова възлюбени, нека в тази нощ отворим сърцата и душите си за радостта на Рождеството на Спасителя и за всички наши ближни, които са в недостиг и нужда, в беда и в лишение, в страдание и безутешност и като видим в тях Самият днес раждащ се за нас Господ, да бъдем негови истински следовници и подражатели в изява на онази дейна любов, на който сам Той ни учеше и към която ни призоваваше", каза още в посланието си патриарх Неофит.
Приветствието на Негово светейшество завършва с поздрава: "Сътворените по Негов образ и по Негово подобие любими и свидни Негови чеда в светлата нощ на Боговъплъщението отечески поздравявам всички вас, верните чеда на Светата ни Църква с настъпващият Рождественски празник и отправям Първосветителски благосов към събралите се около празничната трапеза на Бъдни вечер за мирни и щастливи дни, за благоденствие на вашите домове, обични чеда и близки“.


authors:
Боряна Павлова
Обновена
Дек
По Публикацията Работи

title: Има сделка: Путин обяви готовност за преговори в Сирия

maintext:
Руският президент Владимир Путин каза, че са постигнати договорености за прекратяване на огъня в Сирия и готовност за започване на мирни преговори, предаде ТАСС.
"Току-що пристигна съобщение, че днес преди няколко часа е станало събитие, което ние не просто дълго чакахме, а усилено работихме за неговото приближаване. Подписани са три документа", посочи руският президент, цитиран от БТА.
"Първият документ е между сирийското правителство и въоръжената опозиция за прекратяване на огъня на територията на Сирийската арабска република. Вторият документ е комплект от мерки за контрол на режима за прекратяване на огъня. А третият документ е заявление за готовност за започване на мирни преговори за сирийско уреждане", каза Путин на среща с министрите на външните работи и отбраната.
По думите му договореностите за Сирия са крехки и изискват особено внимание и търпение.
"Всички постигнати договорености, както ние с вас прекрасно разбираме, са доста крехки. Те изискват особено внимание и търпение, професионален подход към тези въпроси и постоянен контакт с нашите партньори", заяви той на срещата.
Междувременно Сирийското Главно командване на армията и въоръжените сили обяви, че от 30 декември цялостно прекратява огъня на територията на страната, съобщава Syrian Arab News Agency.
"След победите и напредъка, постигнати от сирийските въоръжени сили на повече от един фронт Командването обявява цялостно прекратяване на огъня във всички територии на Сирийската Арабска Република, което започва от 00:00 ч. на 30 декември 2016 г.“, гласи изявлението на правителствените сили в страната.


authors:
Камелия Цветанова
Обновена
Дек
По Публикацията Работи

title: Изнудват наематели на плажни обекти в Бургас

maintext:
ГДБОП е подхванало случай на изнудване на наематели на обекти на плаж Бургас-север, алармираха социалистите.
Сигналът от наемателите е бил пратен в комисията по корупция в парламента, а оттам депутатите са го дали на антимафиотите.
При хората са отишли мъже, които са казали, че са представители на новия концесионер и са им искали пари, а формално концесията щяла да стане факт през януари, обясни Атанас Зафиров от БСП.
Заради този случай, а и още няколко такива оплаквания, червените обвиниха кабинета в оставка, че отдава по напълно непрозрачна процедура концесиите на най-аткрактивните плажовете по родното Черноморие.
Не е нормално и справедливо концесиите на плажовете да се дават от правителство в оставка, скочи Зафиров.
След като стопанисването на плажовете беше прехвърлено от регионалното министерство на това по туризма, е нужна актуализацията на около 60 процедури по отдаване на концесия.
Според червените обаче освен, че това ставало непрозрачно, било и много бавно.
"За момента имаме обявени 8 процедури, но резултат от тях няма. Ако се движим с това темпо, може би ще са необходими 8-10 години да бъдат приведени в актуален вид всички процедури и договори за концесиониране на тези плажове", коментира соцдепутатът Манол Генов.


title: Премиерът на Япония: Съболезнования за Пърл Харбър

maintext:
Японският премиер Шиндзо Абе изрази от името на японския народ съболезнования във връзка с гибелта преди 75 години на американските военнослужещи при японската бомбардировка на Пърл Харбър - главната база на Тихоокеанския флот на САЩ, предадоха Ройтерс, ТАСС и Франс прес.
Той направи своето изявление по време на историческото си посещение на Хавайските острови в Тихия океан, след като положи венец пред мемориала на американския крайцер "Аризона", потънал там след бомбардировката на 7 декември 1941 г. По стените на мемориала са изписани имената на американските военни, загинали при японската въздушна атака. Обама и Абе заедно хвърлиха в океана край мемориала венец от червени лилии.
"Изразявам искрени и безкрайни съболезнования", каза след церемонията японският премиер, който гостува в американския островен щат на президента Барак Обама. Ние не трябва да позволим никога вече да се повтарят ужасите на войната", добави Абе.
"Искаме заедно с президента Обама да изпратим днес на света послание за силата на помирението. Днес, особено днес, светът се нуждае от дух на толерантност и на помирение", каза той в емоционалното си обръщение. Агенциите обаче обръщат внимание, че Абе внимателно е подбирал думите си и не е поднесъл извинение за японското нападение.
Съюзът между САЩ и Япония доказва, че може да се постигне повече чрез мир, отколкото чрез война, заяви на свой ред президентът на САЩ Барак Обама, цитиран от ДПА и ТАСС.
"Съюзът между САЩ и Япония е скрепен не само от взаимни интереси, но и от общи ценности. Той е крайъгълен камък на мира и стабилността в Азиатско-Тихоокеанския регион, движеща сила на прогреса", подчерта Обама.
Той нарече посещението на японския премиер в Пърл Харбър "исторически жест, който демонстрира силата на помирението". "Това е напомняне, че дори най-дълбоките рани, оставени от войната, могат да станат залог за дружба и устойчив мир. Войните могат да приключват и най-заклетите противници могат да станат надеждни съюзници", подчерта Обама.
Посещението на добра воля е последната среща на Абе с Обама преди изтичането на президентските пълномощия на американския президент на 20 януари. Обама е на почивка на Хаваите - родния му щат.
Мемориалът на крайцера "Аризона" е разположен край остров Форд в Пърл Харбър. Белият паметник е издигнат през 1962 г. и всяка година се посещава от над 2 млн. души. До него може да се стигне само по вода - с лодка или катер. Абе е първият японски премиер, посещаващ мемориала на "Аризона" и почитащ паметта на жертвите на японската бомбардировка, която стана причина САЩ да се включат във Втората световна война на страната на антихитлеристката коалиция.
По-рано днес Обама и Абе се срещнаха в базата на Корпуса на морската пехота на САЩ Кемп Смит, разположена недалече от Хонолулу на остров Оаху. Обама, на когото остава по-малко от месец в Белия дом, изразил надежда, че съюзът на двете страни ще стане "още по-здрав, отколкото досега". Абе казал на Обама, че ще продължи упорито да убеждава следващия президент Доналд Тръмп колко е важно да бъде реализирано споразумението за Транстихоокеанско партньорство (ТТП).
Двамата изразили общо мнение, че е е необходимо внимателно да бъде следено движението на единствения китайски самолетоносач "Ляонин".
Японският премиер се придружава при визитата си от външния министър Фумио Кишида и министъра на отбраната Томоми Инада.
/БТА/


title: Спипаха иманяр с лопати и кирка в антична Рациария

maintext:
Осем антични предмета иззеха видинските полицаи по време на незаконни разкопки в антична Рациария вчера, съобщиха от пилицията във Видин. Задържан е 43-годишен мъж за 24 часа.
Във вторник към 13.30 часа при проверка униформените засекли мъжа с две лопати и кирка в земен изкоп, северозападно от пътя Арчар - Държаница. Мястото попада в границите на античния град Рациария.
В близост до изкопа, криминалисти открили 8 предмета, носещи визуални белези на антични.
Предметите и инструметите са иззети по надлежния ред.
Работата на разследващите по случая продължава, в РУ-Видин е образувано досъдебно производство.


authors:
Елка Василева
Дек
По Публикацията Работи

title: Мъж е починал при катастрофа във Варна

maintext:
Мъж е загинал при катастрофа във Варна снощи около 21.30 часа, съобщи „Фокус”.
Произшествието е станало на кръстовището между бул. „Владислав Варненчик“ и ул. „Отец Паисий“.
Мъжът е бил пътник в автомобила и е издъхнал на път за болницата.
Още трима души сa пострадали при катастрофата, като те са без опасност за живота и са настанени в болница.


authors:
Анисия Иванова
Обновена
Дек
По Публикацията Работи

title: Автобус падна в пропаст в северната част на Турция

maintext:
Пътнически автобус падна в пропаст край турския град Синоп в северната част на страната, съобщи в. "Милиет", цитиран от ТАСС.
Петима души са загинали, а ранените са много. Повече подробности за случилото се засега няма.


authors:
Екип На Черно Море
Дек
Автор

title: Без сълзи и хълцане, Мейзер застана пред Темида

maintext:
Наказателното дело срещу Анита Мейзер започна тази сутрин в Окръжния съд на Варна. Тя е обвинена за причиняване на смърт по непредпазливост и предлагане на подкуп на длъжностно лице, съобщава Информационна агенция "Черно море".
52-годишната Анита Желева, по-известна с фамилията Мейзер, ще отговаря пред съда за смъртта на съпруга си Николай, както и за предложен подкуп от 30 000 евро на полицейски служител, за да не извърши действия по служба, което е престъпление по член 304а от Наказателния кодекс.
Според разследването смъртта на Николай Димов е настъпила при предприет от него експеримент за демонстрация на сила. Това е станало на 13 август. Тогава Мейзер е завързала краката, ръцете и врата му със свински опашки, по негово настояване, от които той трябвало със сила да се освободи сам.
Стегнатите свински опашки на врата на пострадалия притиснали обаче венозните съдове в областта на шията. С последни усилия Николай успял да скъса кабелната превръзка на ръцете си, направил опит да освободи врата си от тях, но в усилията за това примката се затегнала около врата му допълнително, той изгубил съзнание и се отпуснал на масажната маса, където се провеждал експериментът.
След смъртта на Николай съпругата му предприела различни действия от страх, че ще бъде заподозряна.
Измислила различни версии, които в хода на досъдебното производство променяла няколко пъти. Самата Мейзер е с мярка за неотклонение "задържане под стража" от 17 август 2016 г. и е в ареста.


title: Президентът Плевнелиев: Русия цели отслабване на Европа!

maintext:
Москва се опитва по най-различни начини да дестабилизира ситуацията в ЕС, заявява президентът Росен Плевнелиев в интервю за "Франкфуртер алгемайне цайтунг".
По думите му има много признаци за това, че Русия финансира антиевропейски партии и медии в България и други страни от Европа и по този начин се стреми да подкопае ЕС отвътре.
Плевнелиев смята, че в момента Русия преследва същата цел, каквото си е поставял навремето СССР - отслабване на Европа и разпространяване на съмнения по повод ценностите на демокрацията и върховенството на правото.
Според българския президент хората в ЕС трябва да знаят какво се случва и към какво е насочена руската пропаганда.
Представители на Запада не за първи път обвиняват Русия за агресивна политика спрямо Европа и опити да повлияе върху ситуацията в региона, коментира РИА Новости по повод заявеното от Плевнелиев.
Руската агенция обаче припомня, че още през лятото руският президент Владимир Путин заяви, че ръстът на популярността на националистическите движения в Европа изобщо не е свързан с Русия.
На пресконференция Путин посочи, че той е предупреждавал още преди 10 години за ръст на популярността на подобни движения и партии, ако Европа не промени политиката си.


authors:
Василия Пейчева
Обновена
Дек
По Публикацията Работи

title: ДПС със заявка за властта, очакват да са трета сила

maintext:
На възпоменателен митинг по повод 32 години от началото на т.нар. възродителен процес ДПС в кирковското село Могиляне направи заявка за участие във властта след предстоящите извънредни парламентарни избори.
"Нашата цел е да сме част от едно ценностно мнозинство в бъдещия парламент на страната и да сме част от изпълнителната власт", заяви пред Тюркян Чешма председателят на ДПС Мустафа Карадайъ. Той обаче беше категоричен, че партията му няма да участва в аритметически мнозинства, съставени от партии с несъвместими политически и идеологически ценности.
Очакваме ДПС да бъде най-малкото трета политическа сила в страната, за да имаме адекватно участие в управлението на страната, заяви от своя страна заместник-председателят на ДПС Хасан Азис.
Темата коментира и евродепутатът от ДПС - Либерален Алианс Неджми Али. По думите му предстоящите извънредни парламентарни избори са много важни, защото те представляват пътя за връщането на ДПС във властта.
В словото си пред многолюдния възпоменателен митинг Мустафа Карадайъ припомни няколкократната смяна на имената на мюсюлманите преди 1989 година. Според него това е станало възможно, защото "имената бяха сменяни на групи и групички".
"Обединихме се в мъката, в страданието, в потъпканото ни достойнство", каза Карадайъ. И не пропусна да отбележи, че за последните 26 години имало най-малко 6 опита за разделение на ДПС, два от които в последните две, но всичките те - неуспешни.
ДПС няма нужда от това разделение и няма да го допуснем, категоричен бе лидерът на ДПС.
Във възпоменателния митинг по повод 32 години от началото на "възродителния процес" в България участваха още евродепутати от ДПС, народни представители от партията, цялото нейно ръководство, гости от Турция в лицето на представители на опозиционната в южната ни съседка Народно-републиканска партия, кметове на общини и населени места жители на кирковската община.
В сутрешните часове преди проявата на ДПС, членове и симпатизанти на ДОСТ начело с лидера си Лютви Местан и турския посланик Сюлейман Гьокче проведоха и паралелен възпоменателен поход до гроба на загиналата от заблудил се куршум 18-месечна Тюркян, както и възпоменателен митинг пред паметника на загиналото дете.
До сериозни сблъсъци не се стигна и доколкото ги имаше, те се изразиха във вербални нападки между двете страни.


authors:
Петя Славова
Дек
По Публикацията Работи

title: Вмъкват плажовете в групи, зависи от услугите

maintext:
Морските плажове ще бъдат групирани и класифицирани в зависимост от техните физико-географски дадености. Също така важно ще е да се знаят и видовете туристически услуги, които могат да бъдат предоставяни в рамките на дейностите по стопанисването им.
Това предвиждат промените в Закона за устройството на Черноморското крайбрежие, предложени от министъра на туризма Николина Ангелкова.
Съгласно новите промени, плажовете ще се групират по функционалност и характеристики, които влияят върху възможните начини на ползването им.
Въвежда се и изискване размерът на концесиите да зависят от индивидуалните характеристики на съответния морски плаж.
Ще има минимален размер, съобразен с индивидуалните характеристики на плажовете, като там ще бъдат и намалени цените на плажните принадлежности.
На 20 юли тази година бе приета Методика за определяне на минималния размер на концесионното плащане за морските плажове. От нея се вижда, че има комплексна оценка на офертите на участници в конкурс за определяне на концесионер на морск плаж. Сред критериите за оценка ще има предлагана цена на брой чадър и шезлонг.
Цената ще се формира в зависимост от плажната ивица, инфраструктурата на плажа, близостта или наличието на леглова база.
За плажове, разположени до населени места под 10 хил. души, базисната прогнозируема цена на 1 бр. чадър или 1 бр. шезлонг е 2 лв., в населени места с около и над 10 хил. души – 3 лв., а при националните курорти – 4 лв.
Група I - Морски плажове, разположени в непосредствена близост до урбанизирани територии;
Група II - Морски плажове, разположени в неурбанизирани територии, в близост до туристическа дестинация, включително урбанизирани територии и/или къмпинги;
Група III - Морски плажове, разположени в неурбанизирани територии, отдалечени от туристическа дестинация, вкл. урбанизирани територии и/или къмпинги;
Група IV - Морски плажове с ограничено ползване или определени за развиване на специален вид туризъм.
Законопроектът въвежда и класификация на морските плажове, съобразно туристическите услуги, които могат да се предоставят на тях, въз основа на минимални изисквания за техния вид и качество.


title: Терорът вся страх и ужас в Турция, Германия, Франция...

maintext:
Отиващата си 2016-а година бе белязана от поредица кървави атентати, оставили отпечатък върху хиляди невинни хора. Вижте къде атентаторите всяха страх и ужас, убивайки стотици хора.
Януари – Турция
11 германски туристи бяха убити при атентат в центъра на Истанбул. Те станаха жертва на атентатор самоубиец от терористичната организация "Ислямска държава".
Инцидентът имаше катастрофален ефект върху туристическия сезон в Турция.
Март - Белгия
Атентат потопи белгийската столица Брюксел в кръв. Загинаха 34 души, а 198 бяха ранени, след като трима терористи атакуваха летище "Завентем" и метростанцията "Маалбек".
Март - Турция
Бомба е взривена от атентатор-самоубиец в Анкара. Той минал с кола, натоварена с експлозиви между два автобуса и задействал адското устройство. 37 загинаха, 120 бяха ранени.
Юни - Юли - Турция, Франция, Германия
2 експлозии на камикадзета на летище "Ататюрк" в Истанбул. 40 жертви и 147 ранени.
Разтърсващите събития не спряха и през юли. "Ислямска държава" отново напомни за себе си, този път припознавайки атентатора в Ница.
Камион, управляван от тунизиеца Мохамед Булел, прегази стотици хора на крайбрежната алея на френския туристически град. Загинаха 84 души, а над 300 бяха ранени.
Германия също не бе подмината от терористичната вълна. На 22 юли в Мюнхен бяха убити десет души, включително нападателят, а 36 бяха ранени.
Огънят бе открит до търговски център на оживена локация в баварския град. 18-годишният нападател с ирански корени е планирал атаката в продължение на година.
Два дни по-късно 15 души бяха ранени в град Ансбах. Атентаторът-самоубиец бе идентифициран – 27-годишен сирийски бежанец, имащ връзки с "Ислямска държава".
На 26 юли двама въоръжени нахлуха в църква в град Руан и брутално убиха 84-годишния свещеник. По-късно мъжете, за които се подозира, че са свързани с "Ислямска държава" - бяха застреляни от силите за сигурност.
Имената на двамата атентатори са фигурирали в базата данни за терористи във Франция.
Декември - отново Турция и Германия
Атентатор се самовзриви до стадион Бешикташ в Истанбул. Целта е автобус, пълен с полицаи. Следва втори взрив. Загиват 38 души, 150 са ранените.
Камион се вряза в тълпа посетители на коледен базар в Берлин. Загинаха 12 души, 48 бяха ранени. Атентаторът – тунизиецът Анис Амри, бе застрелян от полицията.
2016 година бе година на терор. "Ислямска държава" избра мишени, които символизират свободния дух. Европа и светът обаче избраха да се обединят срещу страха и проведоха мащабна офанзива срещу терористичната организация.
Вижте още в репортажа на Bulgaria ON AIR


authors:
Мария Нестерова
Дек
По Публикацията Работи

title: Намериха една от черните кутии на разбилия се Ту-154

maintext:
Водолази намериха една от черните кутии на разбилия се в Черно море руски самолет, предаде ТАСС, като се позова на източник от силовите структури.
"При издирвателните работи под кабината на самолета беше намерена една черна кутия. Скоро тя ще бъде извадена от водата", каза източникът.
По думите му в опашната част на самолета има още две черни кутии, които засега не са открити.
Междувременно стана ясно, че са открити телата на 12 от загиналите. Намерени са и 156 части от тела.
"Към 3:00 сутринта във вторник (2:00 българско време) на мястото на падането на самолета е открито още едно тяло и така общия брой на телата на загиналите е вече 12", заяви източник то силовите структури на Русия. От министерството на отбраната съобщиха, че останките се превозват със самолет към Москва, за провеждането на генетична експертиза.
Във водата са открити части от фюзелажа, двигателя и опашката на самолета. В операцията по издирването участват 45 кораба, 192 водолази, 12 самолета и пет хеликоптера.


title: Бащи на протест в София в днешния Ден на бащата

maintext:
На днешния Ден на бащата пред Съдебната палата в столицата бащи се събраха на протест.
Те са недоволни от отношението на държавата към правата на деца и родители, попаднали в конфликт между майката и бащата.
Родителите настояват за законови промени.
Два уикенда в месеца – най-често толкова време дава съдът на децата и бащите след развод.
В по-голямата част от ЕС е прието споделеното родителство. При него децата прекарват равни периоди от време и при двамата родители, посочва Bulgaria ON AIR.
Научни изследвания показват, че за да има нормална връзка дете - родител, те трябва да прекарват заедно 35% от времето си през годината. В случай на развод в България това време е едва 4%.
Вижте още в материала на Bulgaria ON AIR.


title: Ураган остави без ток над 70 000 души в Норвегия

maintext:
Циклонът Урд, който връхлетя крайбрежието на няколко скандинавски страни, остави без електричество над 70 000 души в Норвегия, предаде ТАСС, като се позова на Норвежкото телеграфно бюро.
От стихията най-тежко са пострадали южните и западните области на Норвегия, най-вече Хордалан и Согн ог Фльоране, но проблеми в електроснабдяването е имало и в Осло. Засега няма данни за пострадали хора.
Циклонът е достигнал ураганна сила. По западното крайбрежие на Норвегия средната скорост на вятъра е била 32 метра в секунда, а отделни пориви са достигали до 45 метра в секунда. Според метеоролозите обаче той вече отслабва.
В Норвегия и Дания частично е преустановено движението на фериботите. До тази сутрин са закрити всички летища с местно значение на западното крайбрежие на Норвегия, а на най-големите летища в страната има забавяне на полети.
До тази сутрин беше преустановено автомобилното движение по моста Сторебелт в Дания и Йоресундския мост, свързващ Копенхаген с шведския град Малмьо. Възможно е също така да има нарушения в работата на наземния транспорт в южната част на Швеция.
/БТА/


authors:
Александър Попов
Дек
По Публикацията Работи

title: Ветеринар на Бриджит Бардо посети роден приют

maintext:
Сертифицираната като приют и затворено стопанство от тип 1 клиника за животни към Lucky Hunt Foundation бе посетена от един от най-доверените ветеринари на Бриджит Бардо.
Д-р Лейла Ел Фурджи бе във Варна по лична покана на г-жа Светлана Хънт и нейния главен ветеринар д-р Мариета Станкова.
Г-жа Хънт, която е собственик и основател на нестопанската организация, посрещна за няколко дни със своя екип едно от светилата във ветеринарната медицина, която е работила за природозащитната организация на френската актриса.
Д-р Фурджи е родена в Тунис, но от години живее и работи във Франция. И в двете държави управлява собствени организации, които се занимават със закрила и грижа на изоставени животни. Бащата на Лейла е първият ветеринарен лекар в Тунис. Именно той определя посоката й на работа като природозащитник и ветеринар, която се оказва нейно призвание и занимание за цял живот.
Като пратеник на Бриджит Бардо и нейната световно известна фондация, Лейла е работила за редица чуждестранни мисии, една от които е свръзана и с първото й посещение в България преди повече от десет години. Тогава тунизийката е участвала в акция за провеждане на над 6200 стерилизации на кучета в района на град Лом.
В клиниката пристигна и уважавания проф. д-р Иван Борисов, който преподава в катедра „Ветеринарна хирургия“ в Тракийски университет-Стара Загора и е консултант на фондация Lucky Hunt.
Присъствието на двама изключителни професионалисти в областта на ветеринарната медицина бе използвано и за провеждането на важна интервенция на две бездомни кучета, спешно нуждаещи се от помощ.


title: 9 месеца затвор за кражба на 3 бутилки уиски

maintext:
28-годишен мъж от Ивайловград ще прекара следващите 9 месеца в затворническо общежитие за кражбата на 3 бутилки уиски на обща стойност 66,99 лева.
Мъжът се опитал да задигне алкохолаот бензиностанция в Кърджали през септември.
Ивайловградчанинът прибрал бутилките в плътна торба и тръгнал да излиза, но бил видян от управителката.
Тя се развикала, а мъжът побегнал, но бил хванат от двама бензинджии, които в този момент били навън.
Крадецът се признал за виновен пред съда и сключил споразумение.
Въпреки това ще лежи ефективно, защото и преди е осъждан за кражби.


authors:
Веселина Йорданова
Дек
По Публикацията Работи

title: Ужасът край Микре: 3 жертви, 16 ранени. Отивали на тиймбилдинг

maintext:
Шестнадесет пострадали при катастрофата на главния път София-Варна, в района на село Микре, са приети в ловешката болница, съобщи за БТА директорът й д-р Татяна Ганчева. При ПТП-то челно се удариха автобус и кола, загинаха трима души.
В автобуса са пътували служители на администрацията на община Лясковец, които отивали на тиймбилдинг.
Четирима от ранените са в тежко състояние. Една от пострадалите вече е транспортирана в неврохирургична клиника в Плевен. Предстои лекарите да преценят дали и другите трима, които са с черепно-мозъчни травми, се налага да бъдат откарани в лечебно заведение в Плевен.
Д-р Ганчева добави, че на всички пациенти се правят изследвания и са под наблюдение.
От областната дирекция на полицията в Ловеч съобщиха, че починалата жена е шофирала колата и е на 45 години от София, загиналият шофьор на автобуса е на 46 години, а загиналият пътник е на 43 години. От там уточниха, че в автобуса са пътували 39 души.
По предварителни данни причина за произшествието е навлизане на лекия автомобил в лентата за движение на автобуса.
От общинската администрация в Ловеч казаха, че в момента две от пътничките са настанени в приемната на общината.
Пътят остава затворен за движение, преминава се по обходен маршрут по път III-401, в посока Микре-Ловеч, и след това по път II-35, в посока Ловеч-Абланица.


authors:
Красимир Ангелов
Дек
По Публикацията Работи

title: Годината в снимки: Май 2016

maintext:
Капитанът на Реал Мадрид Серхио Рамос целува трофея от Шампионската лига. На финала "белите" победиха своите съграждани от Мадрид – Атлетико. Снимка: Reuters 1 23456789101112
По традиция в края на всяка година Dnes.bg събира за вас най-интересните и любопитни снимки от отминаващите 12 месеца.
До 31-ви декември всеки ден ще ви представяме избраните кадри месец по месец. Преди да седнем на празничната трапеза за Бъдни вечер, нека видим и най-интересните снимки за пролетния май. А ако сте пропуснали месеците януари, февруари, март и април, може да ги видите тук.


authors:
Веселин Коларов
Дек
По Публикацията Работи

title: Светът отсече: Левски е най-популярен в България

maintext:
Левски беше българският участник тази година в "Най-популярният отбор в света". Това е своеобразно състезание сред футболните привърженици в целия свят, което има за цел да ги мобилизира да подкрепят любимите си клубове. Инициативата е на сайта Global Vote, който провежда проучването си последните 3 години, пише вестник "Меридиан мач".
Надпреварата се състои в два етапа – на първо време футболните фенове във всяка страна имат определен период, в който трябва да определят най-популярния и обичан местен отбор. Той получава правото да се включи в импровизираното световно първенство, в което се процедира чрез жребий и директни елиминации. Гласуването става на интернет сайта, като всеки потребителски адрес има право само да един глас.
Инициативата е много симпатична, макар да няма никакви претенции за изчерпателност. Въпреки това тя предоставя чудесна представителна извадка за феновете във всяка страна, които в съвместна конкуренция могат да премерят директно сили.
По този критерий феновете на Левски изтръгнаха победа над ЦСКА в последния момент с малка разлика. Надолу в класирането следват Ботев (Пд), Берое, Славия, Локо (Пд), Локо (Сф) и Черно море, което е съвсем нормално с оглед на популярността на тези отбори у нас.
Левски загуби още в първия си сблъсък с френския гранд Марсилия. Утеха за "сините" фенове обаче е, че именно Марсилия бе провъзгласен за най-популярен отбор в света за 2016 година след убедителна победа на финала над Глазгоу Рейнджърс.


title: В Йордания осъдиха петима членове на ИД на смърт

maintext:
Държавният съд по сигурността в Йордания е осъдил петима членове на групировката "Ислямска държава" на смърт чрез обесване, предаде Асошиейтед прес.
Според агенция Петра други 15 членове на "Ислямска държава" са получили присъди от три до 15 години лишаване от свобода с полагане на тежък физически труд.
Обвиненията срещу 20-те осъдени са за убийство на полицай, планиране и извършване на терористични действия, изработване на експлозиви, незаконно притежание на оръжие и пропагандиране на терористична идеология.
/БТА/


description: Лекари от болница

title: Чудо преди Коледа! Лекари спасиха ръката на бебе

maintext:
Лекари от болница "Св. Марина" във Варна спасиха от ампутация ръката на бебе, съобщиха от лечебното заведение.
Чудото в навечерието на Коледа е дело на педиатрите от Първа детска клиника с ДОИЛ с ръководител проф. д-р Виолета Йотова и лекарите от Клиниката по съдова хирургия с ръководител проф. д-р Веселин Петров.
8-месечното момченце е постъпило в интензивното детско отделение с тромбоза на брахиална артерия на дясна ръка – рядко срещано състояние в детска възраст, което крие реална опасност от ампутация на крайника.
След своевременната намеса на екипите на Детско отделение за интензивно лечение със завеждащ д-р Елеонора Желева и на Клиниката по съдова хирургия е сформиран мултидисциплинарен екип от реаниматори, педиатри, съдови хирурзи и специалисти по образна диагностика в Университетската болница "Св. Марина", които са направили всички необходими изследвания и са предприели незабавни медицински действия.
Извършени са две оперативни интервенции, чрез които е осигурена проходимост на артериите и реканализация на съдовете, както и последващ непрекъснат контрол на рисковете от инфекции.
Въпреки малките като диаметър размери на съдовете, които правят подобни операции изключително трудни, медиците успяват да спасят от ампутация ръката на малкия пациент и отново доказват високия си професионализъм, отчитат от Медицинския университет в морската ни столица.


authors:
Илиян Велков
Дек
Автор

title: Пребита и убита - 26-годишна от Куртово Конаре

maintext:
Млада жена беше убита в пловдивското Куртово Конаре тази нощ.
Сигналът е подаден в полицията, след като 26-годишната жена от селото не се появила на обичайното място, от където тръгвала на работа.
"Тръгнала за работа и не стигнала до мястото, където я чакали. Близки се притеснили и тръгнали да я търсят. Открита е до тях с видими следи от насилие", съобщи за Dnes.bg зам.-окръжният прокурор на Пловдив Галина Андреева.
Незабавно след получаване тона сигнала, е бил сформиран екип от разследващи от ОД на МВР – Пловдив, като действията по установяване на извършителя са извършвани през цялата нощ и продължават и към момента.
Очаквайте подробности!


authors:
Петя Славова
Дек
По Публикацията Работи

title: Финален акорд с "Три цвята: Червено"

maintext:
Финалната част от трилогията на Кшищоф Кешловски завършва с "Три цвята: Червено". Полският режисьор създава три независими една от друга истории, които са в синхрон със знамето на Франция и са свързани с посланията на цветовете - свобода, равенство, приятелство.
Смята се, че "Три цвята: Червено" е най-успешният от останалите и е с 3 номинации "Оскар", като и получава една за "Златна палма".
Този път историята ни среща с Валентина - младо момиче, което е модел в Женева. Героинята се запознава случайно със съдия, чието "хоби" е да подслушва чужди разговори по телефона. На пръв поглед двамата персонажи са напълно различни, но постепенно успяват да се сближат и да установят колко много си приличат.
Кешловски разказва спокойно своята история, като разчита на малките детайли да открият мястото на нихилистичността в лицето на възрастния герой и наивността в младото поколение.
Цветовете са леко приглушени, за да дадат път на червеното, което е символа в тази история, а персонажите - самотници по свой си начин виждат шанс да преоткрият съдбата си.
Гледайте филма на 30 декември от 22:10 часа по телевизия Bulgaira ON AIR.


authors:
Деляна Петкова
Дек
Автор

title: Сивият сектор бил проблемът на пазара на горива

maintext:
За типична контрабанда - пренос на стоки през границата и неплащане на дължими такси и данъци към фиска, не може да се говори при пренасянето на горива с танкери, категорични са представителите на един от големите търговци на течни торива у нас - "Сакса". Проблем обаче е сивият сектор и неплащането на данък добавена стойност (ДДС) при търговията с горива.
Управителят на компанията Атанас Димов разказа пред временната парламентарна комисия, която разследва ситуацията на пазара на горива, че още с натоварването на танкерите се води подробна документация - за количествата, приемащите компании и складовете, където горивата се разтоварват. Контролните органи взимат проби от тях и така следят и качеството им.
От думите на Димов стана ясно, че твърденията за липса на контрол не са основателни. "Контролът е достатъчен в нормативните рамки, в които Националната агенция за приходите работи", каза той и критикува поставянето на фискални устройства на ведомствените бензиностанции.
По този начин обекти, които не отговарят на изискванията, вече се превръщат в търговски и именно оттам се спестяват дължими данъци и такси.
Светозар Димов, който е един от акционирити в "Сакса", допълни, че на пазара на горива у нас има несъвършенна конкуренция - олигопол с ясно изразен пазарен лидер - "Лукойл България". При такъв модел е характерно големите играчи да следват пазарното поведение на лидера. Делът на независимите търговци на горива е 15%, а останаата част е в ръцете на големите играчи. Димов обаче не вярва на пазара у нас да има картел на цените.
Той настоява за регулация от държавата, защото "пазар без конкуренция не може да се саморегулира". Според него премахването на входните бариери ще има малък ефект и трябва да бъдат насърчавани съвременни търговски практики.
Представителите на фирма "Сакса" са категорични, че проблемът може да бъде решен чрез "модерната търговия". Например стимулиране на бензиностанции без персонал, на самообслужване, както и отваряне на бензиностанции на хипермаркети, поясни Светозар Димов пред журналисти след изслушването пред депутатите. Бензиностациите на самообсулжване могат да предложат бензин с поне 10 стотинки по-ниска цена.
Изграждането на втора рафинерия, която да конкурира "Лукойл Нефтохим" също не е решение, защото и в момента капацитетът на рафинерията край Бургас с пъти надвишава вътрешното потребление. Инвестициите за нова рафинерия са големи и ще се изплащат в продължение на между 7 и 10 години.
От компанията коментираха и "феномена Марешки". Те са един от доставчиците на бензиностанциите на варненския бизнесмен. На базата на цените, на които продават горивата, надценката на Марешки е минимална - 1 стотинка за дизеловото гориво и между 5 и 8 стотинки за висооктановото гориво. С тези приходи от търговията варненският бизнесмен не може да покрива всички свои разходи - за наем, персонал и т.н.
Светозар Димов изказа предположение, че Веселин Марешки покрива разликите от приходи от други дейности - например от фармацевтичния си бизнес. Целта му е да завземе колкото е възможно по-голям дял на пазара.
Ако той успее, от седемте вериги на пазара в момента, поне три ще трябва да напуснат, каза още Димов.
Той направи аналогия с политиката, с която Марешки е станал един най-големите търговци на лекарства у нас. В момента бизнесменът следва същите стъпки.
Още икономически новини четете в Investor.bg


authors:
Боряна Павлова
Дек
По Публикацията Работи

title: Скинарчетата от "Вардар" - в ареста, нарекли дете "мръсна циганка"

maintext:
Полицията залови двамата скинари, които заплашиха и обидиха 7-годишно момиче и неговото братче в метрото, наричайки момичето "мръсна циганка".
Агресивните момчета непълнолетни, а единият от тях е регистриран в полицията за побой над бежанец.
Инцидентът станал в метрото преди седмица. На станция "Вардар" приемната майка на момиченцето се оплакала на полицията, но агресивните младежи успели да избягат.
След преглеждане на записите от видеонаблюдението обаче по-късно са хванати. Това са 17-годишният Момчил и 16-годишният Димитър.
Момчил е признал за деянието. Родителите му не знаели за инцидента. Димитър живее във Великобритания с майка си, но сега е на гости на баба си и дядо си в София.
"Нищо не ни е обясни, каза, че няма какво да говорим и така. Разбира се, че се извинявам и съчувствам. И на мен някой така да ми каже, не знам какво ще направя", каза баба му Стефка.
"Казахме му, че тази компания не е за него", добави дядо му Димитър Личев.
Прокуратурата е дала препоръка младежите да бъдат изпратени към общинската Комисия за борба с противообществените прояви на малолетни и непълнолетни.
"Няма да им бъде търсена наказателна отговорност, а ще им бъдат наложени възпитателни мерки поради факта, че не са осъждани и че нямат предходни определени възпитателни мерки", коментира пред bTV Невена Зартова от Софийската районна прокуратура.
"Това, което се случи, е важно, за да може, първо, хората да не губят надежда и второ, да чуят тези, които са събратя на момчетата, да не нападат хора, които не познават. Изобщо да не нападат никого", каза на свой ред Мария Благоева, приемната майка на обижданото дете.
В момента Столичната администрация работи с още 30 деца с проблемно поведение.


title: Официално: Кобрата ще играе с Джошуа или Кличко

maintext:
Победителят от двубоя между Антъни Джошуа и Владимир Кличко ще трябва да се изправи срещу най-добрия български боксьор Кубрат Пулев.
Това съобщиха собствениците на промоутърската компания "Зауерланд". Големият сблъсък между Джошуа и Кличко ще се състои 29 април на "Уембли" в Лондон, като победителят е длъжен да излезе на ринга срещу Кобрата още в следващия си мач.
Българинът стана официален претендент за титлата на Международната федерация по бокс (IBF), след като победи Самюел Питър на гала вечер в София.
Още спортни новини четете в Gol.bg


title: Избягали в Германия я напускат... Но кои мигранти?

maintext:
През 2016 г. общо 55 хил. мигранти и търсещи убежище са напуснали пределите на ФРГ доброволно – рекордно висок брой за последните 16 г., съобщава баварският вестник "Зюддойче цайтунг", цитиран от "Фокус".
По данни на Федералната служба за миграция и бежанци по-голямата част от напусналите са граждани на държавите от Западните Балкани, които нямат шанс за по-нататъшно пребиваване на територията на Германия.
В замяна на решението си доброволно да се върнат в страните си на произход, мигрантите няма да бъдат наказвани със забрана за повторно влизане във ФРГ. От своя страна пък властите спестяват разходи по депортацията им.
Най-голямата група, напуснала Германия до ноември тази година, е албанската – 15 хил. граждани на балканската страна са се прибрали обратно в страната си. Следва групата на сърбите, която е съставена от около пет хиляди души.
Ръст е регистриран и при доброволното напускане на Германия от афганистанци, иракчани и иранци. Конкретно за афганистанците броят на предприелите пътуване назад към родината си се е увеличил 10 пъти, в сравнение с данните за предходната 2015 г.


title: Коледен дух ли? Мъж нарочно блъснал чакащи автобуса

maintext:
49-годишен мъж умишлено блъснал група хора, чакащи на автобусна спирка в исперихското село Лудогорци, съобщиха от полицията в Разград.
Случката се разиграла около 20:25 часа на 24 декември. Криминално проявеният мъж насочил автомобила си към спирката и няколко пъти блъскал хората, чакащи там. След което избягал.
Ранени са 55-годишна жена и 56-годишен мъж. Единият е ранен в главата, другият – в крака. По случая се води проверка.


title: Годината в снимки: Септември 2016

maintext:
Американският президент Барак Обама си пийва сок от кокос по време на своето посещение в Лаос. Снимка: БТА 1 23456789101112
От 20 декември Dnes.bg продължава да ви показва най-интересните и любопитни снимки от отминаващата си 2016 година месец по месец.
След края на коледните празници, и в работните дни преди Новогодишните, ви предлагаме да видите и най-красивите кадри от последния летен месец - септември. А ако сте пропуснали някоя от предишните ни галерии, може да ги откриете тук.


authors:
Петя Славова
Обновена
Дек
По Публикацията Работи

title: Дейвид Линч похапва поничка в "Туин Пийкс"

maintext:
Телевизионният канал Showtime публикува тийзър на третия сезон на "Туин Пийкс". Във видеото се появява режисьорът на сериала Дейвид Линч, който влиза в ролята на агент от ФБР Гордън Коул и похапва поничка под музикалния съпровод на Анджело Бадаламенти. Вижда се и знак "Добре дошли в Туин Пийкс".
Третият сезон на култовия сериал излиза през 2017 г. по Showtime. В продукцията участва Моника Белучи, Тим Рот, Наоми Уотс, Джим Белуши, Аманда Сейфрид, Ашли Джъд. Към своите роли се върнаха и някои от звездите от първите сезони Дейвид Духовни, Кайл Маклоклан, Дейвид Патрик, Шерилин Фен и други.
"Туин Пийкс" за първи път се появи по американския канала ABC през 1990-1991 г. В първия сезон включва 30 епизода. Сюжетът се върти около убийството на ученичката Лора Палмър, с което се захваща специалният агент на ФБР Дейл Купър.
През 1992 г. Линч снима и пълнометражен филм "Туин Пийкс: Огън следвай ме", разказващ предисторията на сериала.


authors:
Михаела Лазарова
Дек
По Публикацията Работи

title: Кога една любовна връзка е досадна за околните

maintext:
Някои двойки са истинска напаст. Досадата идва оттам, че говоренето за връзката идва прекалено на околните. Донякъде е нормално да си в еуфория, особено в началото на една връзка. Но за всичко си има граници.
Ако усещате, че приятелите и близките ви въртят очи, когато подхванете дума за връзката си и страхотните, невероятни преживявания, които сте имали заедно с половинката си, нещо не е наред. Време е да се замислите дали прекалявате с говоренето за връзката си и дали досаждате твърде на своите близки с това.
Ето кои признаци ще ви дадат яснота дали сте прекрачили границата на личното пространство, както вашето, така и това на приятелите ви:
Приятелите ви знаят всяка подробност
Личният живот затова е личен – за да остане интимен. Някои хора наистина бъркат интимността, като ѝ придават само сексуален характер. Тя е много повече. На нея се крепят личните отношения между партньорите във връзката. Ако всичките ви приятели, близки и далечни, знаят всичко за вашата връзка, явно много говорите за това.
Поствате всеки момент заедно
Социалните мрежи са изпъстрени с всякакви личности, характери, модели на поведение. Близките ви приятели обикновено нямат нищо против да виждат щастието в очите ви. Вероятно харесват всяка снимка, която пуснете. Но останалите се дразнят, бъдете сигурни.
Повече по темата може да прочетете в Az-jenata.bg


authors:
Михаела Лазарова
Дек
Автор

title: Седмичен хороскоп за 26 декември 2016 - 1 януари 2017-а

maintext:
Предстои една интересна седмица, в която любовта за много представители на зодиака ще се "разбуди".
Въпреки че Меркурий е ретрограден по отношения на романтиката, ще съумеем да запазим хармонията с любимия човек. Какво ви очаква вижте в любовния ни хороскоп.
Овен
За родените под знака на зодия Овен предстои неочакван обрат в любовта. Юпитер сега се намира във вашия 7-и дом на взаимоотношенията, и това ще повиши потенциала ви за истинска любов и отдаденост.
Но точно тук се намесва Уран, който ще направи тази внезапна промяна. Любовните взаимоотношения ще бъдат динамични. Това може да доведе до известно напрежение във връзката или да има положително развитие за вас.
Телец
За Телците предстоят вълнуващи дни в офиса. Някой от обкръжението ви може да покаже симпатиите си към вас. Възможно е той или тя да не възбуди интереса ви, но със сигурност ще се чувствате поласкани.
Въпреки това, сега ще имате желание да се забавлявате сексуално без сериозен ангажимент и е възможно да започнете с друга личност такива взаимоотношения. Ако се намирате във връзка, знайте, че ви очакват прекрасни мигове с половинката.
Близнаци
Ако през последните дни с половинката сте имали разногласия по отношения на финансите, изглежда предстои щастлива развръзка. След четвъртък ще имате повече късмет в тази посока. Тези от вас, които нямат партньор до себе си, могат да очакват романтичен обрат от личност, за която и не са си представяли, че може да им обърне внимание. Има шанс това да се окаже и ваш приятел.
Повече по темата може да прочетете в Az-jenata.bg


authors:
Петя Славова
Дек
По Публикацията Работи

title: Арестуваха мъж, наръгал полицай в Бургас

maintext:
Арестуваха с обвинение в хулиганство криминално проявен бургазлия. Мъжът е задържан, след като на Бъдни вечер ранил полицай с нож.
До спречкването се стигнало, след като мъжът бил спрян за проверка, съобщи Нова тв. Отказал да се подчини на разпорежданията на униформения, извадил сгъваем нож и го пробол в ръката.
Задържаният е Николай Калакманов, по прякор Далакмана. Известен е като един от лидерите на бандата с кирките.


authors:
Петя Славова
Дек
По Публикацията Работи

title: Германия готви радикален закон срещу тероризма

maintext:
Германското правителство планира да приеме нов план за борба с тероризма след нападението на коледния базар в Берлин, съобщава вестник "Билд".
Според изданието решение за конкретни мерки ще бъде взето през януари от министъра на вътрешните работи Томас де Мезиер и на правосъдието Хайко Маас.
Управляващите партии от блока Християндемократически/Християнсоциален съюз (ХДС/ХСС) и Германската социалдемократическа партия (ГСДП) предлагат да бъде засилено наблюдението на лица, представляващи потенциален риск, включително чрез електронни гривни. По данни на "Билд" броят на тези хора към момента е 550. Блокът ХДС/ХСС иска също да бъде активизирано наблюдението на радикални джамии.
За да бъдат идентифицирани потенциални терористи сред кандидатите за убежище, германските власти възанамеряват да подложат на повторна проверка самоличностите на всички мигранти и те да бъдат вкарвани в база данни със снимка, пръстови отпечатъци, включително да могат да бъдат разпознавани чрез сканиране на ириса на окото.
По границите се предлага да бъдат създадени транзитни центрове, където кандидатите за убежище да се настаняват, докато бъде изяснена самоличността им. В блока ХДС/ХСС този план среща преимуществено подкрепа, но в ГСДП предизвиква спорове, посочва вестникът, цитиран от БТА.
Германското правителство иска да разреши разполагането на голям брой камери за видеонаблюдение в сгради като търговски центрове и спортни зали.
Възможно е да бъде увеличен срокът за задържане на мигранти, подлежащи на депортация. Към момента той е максимум четири дни.
Федералното правителство иска също въвеждане на нов режим за пътуванията, при който всички влизащи и излизащи от ЕС да бъдат регистрирани в единна информационна база с пръстови отпечатъци, снимка и лични данни, както се прави в САЩ.


authors:
Михаела Лазарова
Дек
Автор

title: Знаете ли, че... Дядо Коледа е роден през 270 г.пр.н.е.?

maintext:
Той има бяла брада, червен костюм, винаги е усмихнат и малки и големи го очакват в края на всяка година. Дядо Коледа е най-обичаният старец, който се отбива и при онези, които не са били особено послушни през годината. Чували сме какви ли не истории за него.
Като деца силно вярвахме в образа му, а като възрастни ни се иска приказните истории да не са мит, а да има и мъничко истина в тях. Днес от рубриката на Az-jenata.bg „Знаете ли, че...?“ споделяме няколко малко известни факти за Дядо Коледа.
Дядо Коледа има много имена. В САЩ често е наричан St. Nick или Kris Kringle. В Англия го наричат Father Christmas, в Швейцария – Christkindli, във Франция – Pere Noel, Babbo Natale в Италия и Weihnachtsmann в Германия.
Дядо Коледа невинаги е минавал и минава през комина. През 1841 година, търговец на име Паркинсън наел човек от улицата, за да се облече като белобрадия старец и да се качи на комина на неговия универсален магазин. На хората толкова им харесала тази картина, че започнали да разказват истории, а следващите илюстрации на Дядо Коледа били как той влиза през комина. Така се е родил митът, че той влиза тайно, за да остави подаръците.
Знаете ли, че култът към Дядо Коледа е стар и води началото си от древността? Той включва много традиции – християнски и езически, скандинавски, холандски, немски и английски.
Историята за шейната теглена от осемте елена е запазена в едно стихотворение посветено на Свети Никола. Негов автор е Климент Мур, публикувано е на 23 декември 1823 година. В „Twas the Night Before Christmas“ се споменава, че шейната на Дядо Коледа е теглена от осем елена. Към осемте летящи елена, малко по-късно се присъединява и любимия на всички Рудолф.
Повече по темата може да прочетете в Az-jenata.bg


title: България сред най-предпочитаните от руснаците дестинации

maintext:
България е сред десетте най-предпочитани от руснаците туристически дестинации за 2016 година според компанията за туристически услуги Skyscanner, цитирана от Лента.ру.
Специалистите на компанията са анализирали броя на резервациите на хотели и самолетни билети, направени през портала й.
По този показател България отчита най-голям растеж - 33 процента спрямо 2015 година. Докато най-голям спад на интереса на руските туристи има към Турция (-42 процента).
Първо място като най-предпочитана дестинация за почивка в чужбина сред руснаците заема Испания.
След нея се нареждат Тайланд и Италия. Четвърта е Турция, следвана от Германия.
Водещата десетка в класацията се допълва от Гърция, Черна гора, България, Франция и Чехия.
През 2016 година около 51 процента от направените резервации за хотели и самолетни билети през платформата са били от Русия. Растежът спрямо 2015 година е бил 3 процента, отбелязва Лента.ру.
/БТА/


authors:
Мария Нестерова
Обновена
Дек
По Публикацията Работи

title: България е прекрасна страна! Китайци с дрон ни го доказват!

maintext:
България е прекрасна! Имаме хиляди поводи, които да ни напомнят за това, но пък винаги е хубаво, когато някой ти го покаже.
Този път са китайци, снимали някои от прелестите на родината ни с дрон. Повече няма какво да се каже, трябва да се види!
Hello Bulgaria from jenffchan on Vimeo.


title: Упс, грешка! Фалшив акаунт на BBC обяви смъртта на Елизабет II

maintext:
Всички правят грешки, но понякога могат да имат доста сериозни последствия.
Нещо такова стана и тези дни в Twitter, където фалшив профил на BBC обяви, че британската кралица Елизабет II е мъртва, пише "Sun".
Очевидно, след кавалкадата починали известни личности в последните дни, новината бе приета доста тежко.
Стотици хора са започнали веднага да ретуитват съобщението, сред които и доста влиятелни и известни личности.
Един потребител дори се втурнал към Бъкингамския дворец, за да провери дали флагът не е спуснат наполовина - сигурен знак, че нещо не е наред. Друг потребител пък раздуха слуха, че е видял екипи на BBC да се подготвят за живо предаване от Двореца.
В крайна сметка се наложи от администрацията на кралицата да излязат със съобщение, че все пак Елизабет II е жива, но се възстановява от настинка.
Дни по-рано беше съобщено, че 90-годишната Елизабет няма да присъства на традиционната коледна литургия на 25 декември. Естествено това породи редица спекулации в британските таблоиди. Но така или иначе, 2016-а година все още не е успяла да довърши британската кралица.


authors:
Красимир Ангелов
Обновена
Дек
По Публикацията Работи

title: Лудата глава Джоуи Бартън се завръща във Висшата лига

maintext:
Един от най-скандалните английски футболисти - Джоуи Бартън, се завръща в английската Висша лига.
Халфът, който за последно бе част от Рейнджърс, подписа до края на сезона с Бърнли.
Известният с изцепките си 34-годишен футболист тренира в последните седмици с новака в английския елит, след като беше изгонен от шотландския гранд заради конфликт със съотборник.
Джоуи Бартън игра за Бърнли през миналия сезон и бе с основен принос за завръщането на тима във Висшата лига.
Сега отборът на практика му дава шанс да възроди кариерата си.
Още новини от света на футбола четете в Gol.bg


authors:
Петя Славова
Дек
По Публикацията Работи

title: Пред малкия екран за Коледа. Празници с Bulgaria ON AIR

maintext:
Специални празнични издания подготвят предаванията в ефира на Bulgaria ON AIR. На 24 декември в "Днес в събота" (8:20 часа) водещата Ирина Белчева ще срещне зрителите с отец Григорий и семейството му, а празнично настроение ще донесат детски хор "Пим-пам" и внучките на Гуна Иванова - Ива и Велислава Костадинови.
Герои на биографичната кино поредица Very Important Bulgarians (VIB) с автор Биляна Митева на Бъдни вечер ще бъдат 12 български деца. За какво мечтаят през новата година, какви писма са написали до Дядо Коледа и какви подаръци са си пожелали? Кой е българинът, който според децата е най-значим и когото уважават най-много?
Какво според тях е VIP? Отговорите децата ще дадат в едно цветно предаване. Българската народна изпълнителка, чийто глас се извисява в Космоса - Валя Балканска - се среща с децата от Италианския лицей. Зрителите ще видят прекрасното й изпълнение специално за коледното издание на VIB.
Основната тема в "Характери" на Коледа (15:30 часа) ще бъде вярата във всичките й измерения. Авторското предаване на Биляна Митева ще покаже хора от различни религии, които изповядват християнските ценности – гост ще бъде ливанката Енджи Касабие, която вярва и в християнството, и в исляма. "Характери“ ще представи и първия в историята на киното филм с премиера в ООН.
Продукцията Human показва ценностите, страховете, вярата – филмът показва проблемите на стотици интервюирани хора, изповядващи различни религии.
По време на едни от най-светлите празници "Провокативно" ще покаже как живеят мигрантите в бежанския лагер във Враждебна. На Коледа (10:30 часа) Милена Фучеджиева ще срещне зрителите на Bulgaria ON AIR с Ибрахим Хасан и Зузан Расул от Сирия, които посрещат първородното си дете Джан в общежитието. Какво мислят за живота си тук и какви са мечтите им за бъдещето? "Провокативно" ще разкаже и за драматичната съдба на Баба Тонка и семейство Обретенови.
Делничното предаване "Днес" също ще зарадва зрителите с коледна програма в празничните дни. Сред гостите на Константина Живова ще бъдат Мартина от Ice Cream и Алфредо Торес, а на 26 декември ще гостува нашумелият певец Фики Стораро.


authors:
Екип На Черно Море
Обновена
Дек
По Публикацията Работи

title: Мейзер: Виновна съм! Съдът: Виновна е, 3 години затвор!

maintext:
Варненският окръжен съд призна Анита Мейзер за виновна в това, че на 14 август е причинила смърт по непредпазливост на съпруга си Николай Димов, съобщиИнформационна агенция "Черно море".
Тя бе призната за виновна и за това, че на същата дата е предложила подкуп от 30 000 евро на полицейски служител, за да не я задържи.
Съдът й наложи наказания и за двете престъпления от 4 години и 6 месеца, които редуцира с 1/3, тъй като делото бе разгледано в условията на съкратено съдебно следствие.
Анита Мейзер се призна за виновна и прие да не се събират доказателства в съдебната фаза. Тя ще търпи най-тежкото от двете наказания, а именно 3 години лишаване от свобода при първоначален общ режим в затворническо общежитие от открит тип, както и глоба в размер на 7 000 лева.
От обвинителния акт стана ясно, че Николай бил вързан със свински опашки, които трябвало да скъса, а тя да го снимала с телефона. Той обаче почнал да се души и изгубил съзнание, докато тя се опитвала да включи камерата да записва.
Тогава обаче осъзнала, че той не е добре и се опитала да ги разкъса, но не успяла. Отишла да вземе веро, явно за да си помогне в срязването. Опитала първо да освободи тези на краката. После видяла под дупката на масажната маса на която той лежал кръв, и така разбрала, че е умрял.
Уплашила се, че ще заподозрят първо нея и решила да се отърве от трупа и да измисли версия. До масата имало куфар, на коѝто сложила тялото му, но впоследствие куфара се обърнал и тялото паднало на земята по лице. Започнала да се събира кръв.
Излязла на терасата и решила да се самоубие, но като видяла апартамента на дъщеря си, решила да не го прави. После измислила версията че други са убийците - негови познати, които видели пред тях при прибирането им.
Измислила, че мъжът й я пратил за цигари и яйца, а за да осигури алиби отишла до магазини с камери. Купила нещата, върнала се, камерите в кооперацията знаела че са изключени.
После почнала да звъни на познати полицаи, но в късния час те не й вдигали. Така отишла при Кирил Вълчев-Скалата, коѝто е в същата кооперация. Тоѝ я посъветвал да звънне на полицията, но не знаели на коѝ номер. Тя звъннала някъде около 3 ч. и нещо в пето районно, откъдето дошли полицаи. Междувременно на Кирил Вълчев при гледката на трупа му станало лошо.
Съдът зачита предварителното задържане на подсъдимата по настоящото дело, считано от 14.08.2016 г.
Мейзер е осъдена да плати обезщетение на близките на Николай Димов 150 000 лева, заедно със законната лихва върху тази сума, считано от 14.08.2016 г., до окончателното изплащане на сумата, като съдът отхвърли гражданския иск до сумата от 300 000 лв. като неоснователен.
"През четиримесечния си престой в ареста се опитвах да си обясня как стигнах до тук. Ние имахме чудесни отношения със съпруга ми. Той имаше понякога странни желания и аз ги изпълнявах… Грешката ми беше, че не казах на майка му и сестра му какво е намислил, може би щяха да го спрат", бяха последните думи на подсъдимата в съда.
Присъдата може да се обжалва или протестира пред Апелативен съд - Варна в 15-дневен срок от днес.


authors:
Василия Пейчева
Дек
По Публикацията Работи

title: Празници, тежките софри... С кои храни да внимаваме?

maintext:
Диетолозите отдавна са казали, че вредни храни няма, има вредни дози. Това се отнася особено за празничните трапези, когато искаме да наваксаме пропуснатото през годината. Практиката на специализираните клиники във Варна показва и други грешки, които волно или неволно допускаме при избора и приготвянето на храната, пише Информационна агенция "Черно море".
Около празниците не минава без случаи на ботулизъм (остро заразно заболяване към групата на хранителните токсикоинфекции). Това става обикновено при консумация на месо от домашно приготвени консерви, каза д-р Севда Милева, главен асистент в катедрата по инфекциозни болести, епидемиология и паразитология към Медицинския университет във Варна.
Причината е, че изваденото месо не се преварява, след като бурканът се отвори, а се яде студено. Термичната обработка е препоръчителна и за зеленчуковите консерви, понякога дори и за компотите, каза тя.
Българите сме големи късметлии, че не обичаме продукти алангле. Суровите и полусуровите меса и колбаси са изключително опасни и могат да предизвикат крайно опасни за здравето инфекции.
Много трябва да се внимава и с надениците със сурова част отвътре, която не е аерирана (проветрена). Това също може да доведе до ботулизъм, предупреди д-р Милева. Тя напомни също, че при консумация на дивечово месо (най-вече диви прасета) то трябва да бъде предварително проверено от ветеринар. Иначе се стига до трихинелоза, която може да има и фатален завършек. Същото се отнася и за месото от домашно гледано прасе. То трябва да е минало задължителните прегледи и да носи съответните печати.
Хората трябва да внимават и да не станат жертва на салмонелоза. Тя се предава основно от заразени яйца и мляко, понякога и от месо. Затова добрата термична обработка на продуктите е от изключителна важност, обобщи д-р Милева.
Обикновено празничните трапези са изпитание за хората, които са постили до този момент и са се въздържали от белтъчни храни, каза доц. д-р Снежа Златева, началник на клиниката по остри интоксикации и интензивно лечение във Военноморската болница във Варна. Рискът е, че могат да получат остри алергични реакции. Затова захранването с продукти от животински произход като яйца, мляко, месо и месни произведения трябва да става постепенно, съветва токсиколог №1 на Варна.
Големи проблеми напоследък създава и консумацията на гъби. Основното, което трябва да се знае, е, че те следва да се приготвят в прясно състояние и да се ядат, без забавяне. Дори и оставена в хладилник за няколко дни, гозбата с гъби отделя токсини. Те не са смъртоносни, но могат да предизвикат сериозни смущения като стомашно разстройство, повръщане и други, поясни доц. Златева пред Информационна агенция "Черно море".
Нейният съвет е гъбите да се купуват само от регламентираните за целта места и да не се оставят да престояват дълго време. Те трябва да са бели, потъмняването им може да е сигнал за отделянето на токсини.
Други храни, които могат да предизвикат остри алергии, са мидите и раците. Затова е много важно те да бъдат с доказан и гарантиран произход, напомни доц. Златева.
Автор: Ставри Таргов


description: През следващите два дни екип на

title: Пред глада всички сме равни! Животните от Хитрино

maintext:
През следващите два дни екип на "Четири лапи" ще бъде в село Хитрино, където ще раздава храна за животни на засегнатите от бедствието домакинства.
Около 2 500 кг. фураж за селскостопански животни, 9 тона сено и 1 тон храна за кучета и котки вече пътуват към полуразрушеното от взрива на 10 декември шуменско село. Храната ще бъде достатъчна за всички домашни и селскостопански животни в Хитрино за следващия месец.
През изминалата седмица малък екип на организацията за защита на животните посети засегнатия район, за да оцени нуждите на пострадалите и да остави храна за най-нуждаещите се животни – домашните и скитащи кучета и котки.
"Нуждата от храна за животните е неотложна, тъй като всичките запаси от фураж и сено са унищожени от разлива на газ, както и от водата и химикалите, използвани, за да бъде потушен пожарът," разказва директорът на "Четири лапи" за България д-р Марина Иванова.
"В селото се отглеждат около 150 овце, десетина крави, десетина еднокопитни, стотина патици и кокошки, 50 кучета и още толкова котки. Животните, също като хората, преживяват много тежко случилото се и много от тях са все още в шок. Екипът ни е готов да окаже и медицинска помощ на ранени и пострадали животни."
От "Четири лапи" оценяват предоставената помощ на около 5000 лв. и молят съпричастните да подпомогнат акцията с дарение по банковата сметка на организацията.


authors:
Екип На Tialoto.Bg
Дек
По Публикацията Работи

title: 5 важни въпроса към разведеното ни гадже

maintext:
Не е тайна, че разводът може да се случи на всеки. И макар експертите да твърдят, че разтрогването на браковете в световен мащаб е намаляло наполовина през последното десетилетие (може би, защото и сключването на брак драстично е понижено), има голяма вероятност в даден момент да излизате с разведен мъж. Това проблем ли е?
Вероятно не, но за да не се превърне в такъв, трябва да се уверите, че той е продължил напред и все още гледа оптимистично на идеята да срещне "жената на живота си" и да изгради семейство с нея. За да го направите, трябва да го попитате следните неща, твърди американският психолог Джозеф Силона.
1. "Чувстваш ли се комфортно да говориш за бившата си?"
Мъж, който не може да говори за бившата си съпруга спокойно, може все още да има чувства към нея или да е емоционално инвестиран в предишния си брак. Това показва, че има нездравословна връзка с него, което може да е проблем за вашето бъдеще, коментира Силона.
2. "Би ли се оженил отново?"
Вероятно смятате, че щом веднъж е бил женен, няма страх от брака и би го направил отново, ала може да грешите. Ако той вече се е опарил веднъж, има вероятност да не пробва отново и на практика напълно да се отрече от институцията брак.
Ако и вие не държите на нея, няма проблем, но ако искате да се видите в бяла рокля, дали си струва да влагате енергия във връзка с този човек?
Вижте останалите въпроси в Tialoto.bg


authors:
Бойчо Попов
Дек
По Публикацията Работи

title: Капка по капка... Twitter загуби още един шеф

maintext:
Главният технологичен директор на американската социална мрежа Twitter Inc. Адам Месинджър напуска компанията. Това е поредният удар по отношение на мениджърския екип на дружеството само няколко седмици след като неговият главен оперативен директор също подаде оставка, предава Bloomberg.
Месинджър, който беше технологичен директор от 2013 г., пое по-рано през годината ръководството над продуктовия екип на компанията. В началото на този месец обаче базираната в Сан Франциско Twitter назначи нов служител начело на този екип, а поделението на Месинджър след напускането му ще се отчита директно на главния изпълнителен директор Джак Дорси.
Напускането на мениджъра допълнително разтърсва компанията, която вече се бори със забавяне на растежа на приходите. Twitter наскоро съкрати 9% от служителите си в опит да се доближи до рентабилността, след като дори проучи потенциалната си продажба, но не получи предложения. Hidden Field
След като сега отговорностите на Месинджър се пренасочват към Дорси, натовареността на съоснователя на микроблогинг платформата ще се увеличи още повече, особено ако той продължи и заниманието си като главен изпълнителен директор на другата компания Square Inc.
„Ние предприемаме стъпки за рационализиране на организацията чрез повишаване на нашите инженерни, продуктови и дизайнерски функции, като всяка област сега ще се отчита директно пред Джак", казват от Twitter в изявление. „Ние вярваме, че тези промени на нашата организационна структура ще дадат възможност за повишаване на дисциплинаат по отношение на продуктовата ни стратегия и бързо изпълнение", допълва се в становището.
Месинджър заяви в пост в Twitter, че напускането му е негово собствено решение. През миналия месец Twitter загуби и своя главен оперативен директор Адам Бейн, който изгради рекламния бизнес на компанията. Нито един от двамата – Бейн и Месинджър, не е обявил с какво смята да се занимава занапред.
Джош Макфарланд, вицепрезидент по продуктите в Twitter, също напуска компанията, обяви самият той в сряда. Той ще се присъедини към Greylock Partners като инвестиционен партньор.
Книжата на Twitter поевтиняха с 1,8% до 17,92 долара в края на сесията в Ню Йорк във вторник и останаха почти без промяна в цената си след анонсирането. Акциите поевтиняват с 23% през тази година, оставяйки компанията с пазарна стойност от 12,8 млрд. долара.


title: Ди Каприо изхарчи $23 млн. за нов дом. Вижте го!

maintext:
Актьорът Леонардо ди Каприо изхарчи колосална сума за ново жилище, съобщи Variety.com. Имотът се намира в Малибу, щата Калифорния.
Малибу е известен като средище на знаменитости. Там живеят Барбара Стрейзънд, Антъни Хопкинс, Бритни Спиърс, Силвестър Сталоун, чичо Чарли Шийн и куп други известни лица. От няколко дни обаче във великолепието на малобройния град се нанесе и Лео ди Каприо.
Срещу сумата от 23 милиона долара Леонардо успя да закупи дома на известния телевизионния продуцент Марк Бюрнет, който продуцира американските аналози на "Гласът" и "Сървайвър". 56-годишният телевизионен експерт с усмивка е преотстъпил нотариалния си акт, включващ уютна триетажна къща, разгърната върху 1 858 кв.м. жилищна площ, и огромен парцел от 68 декара, в чийто център се намира постройката.
Новата придобивка на Лео има 5 спални, 5 бани, комбиниран кухненско-всекидневен салон, трапезария, социален кът. Отвън гости очакват беседката с дъгообразен диван, джакузито за 8 души, а на 20-тина метра широките си обятия разгръща самият океан.
Луксозната къща е строена през 2004 г., за което предишният собственик е пръснал около 7,2 млн долара. Преди продажбата в имота са инвестирани още средства, насочени към реновирането на постройката.
Подменени са настилките в абсолютно всички помещения. Най-използваният материал за пода е дюшемето от дъб. Баните пък се радват на мраморна облицовка и скъпи фаянсови изделия. Ремонтът не е подминал и стените – те са пребоядисани и освежени в приятни и светли цветове от бяло-кафеникавата гама. Любим цвят на Лео май ще се окаже бледото мляко с какао.
Цялостният облик на къщата е вдъхновен от миналото. През интериора прозира ретрото, композирано обаче с модернистична нотка. Някои мебели са нови, други съблюдават остарелите тенденции, постигайки интересна преходна еклектика.
Вижте новия дом на Лео в галерията тук
Подготви: Александър Градинаров


title: Коледни дарове в затвора - екстази, амфетамини...

maintext:
Нов трик за вкарване на наркотик зад решетките е разкрила охраната на затворническо общежитие "Житарово" край Бургас.
Навръх Коледа около 13:35 ч. в бургаската полиция е получено съобщение за това, че служители на Главна дирекция "Изпълнение на наказанието" са намерили наркотични вещества при получаване на пратка за задържано лице.
При проверка на багажа те са намерили хапче с щампа и капсула от антибиотик, която се оказала пълна с екстази. Коледният подарък е донесен от 49-годишна жена и 51-годишен мъж, пише "24 часа".
Те са задържани за денонощие. Работата по случая продължава от служители на Пето РПУ – Бургас.
През годините надзирателите са се натъквали на различни форми на изобретателност - наркотици са откривани в хляб, плодове, бурканчета с консервирана храна, в подметка на чехли.


authors:
Елка Василева
Обновена
Дек
По Публикацията Работи

title: Петима ранени при стрелба в Москва

maintext:
Петима човека, от които трима полицаи, бяха ранени при стрелба в Москва, предаде ТАСС, като се позова на властите.
Заподозрян мъж е ранил с огнестрелно оръжие трима служители на реда в западната част на руската столица. Пострадали са и двама цивилни.
Четирима от ранените са приети в болница, а на петия е оказана медицинска помощ на място, заяви полицията.
Инцидентът е станал при опита за задържане на стрелеца, който е заподозрян за грабеж.
Стрелецът се е укрил в жилищна сграда. В жилището, в което се намира той, има една жена. Органите на реда предприемат мерки за освобождаването на заложницата.


title: Мъж си уговори среща с ало апаши, но им прати полицаи

maintext:
Мъж на 30 години от Русе е задържан заради извършени в Габрово телефонни измами, съобщиха от МВР.
На 28 декември около 13:00 часа в полицейското управление бил подаден сигнал от 40-годишен мъж от Габрово, че е получил съмнително обаждане.
Мъж се представил за полицейски служител, обяснил, че в града се провежда акция по залавяне на измамници и поискал гражданинът да съдейства като остави на улицата 5000 лева. Според обаждането сумата щяла да бъде възстановена по-късно.
Габровецът посочил на полицейските служители уговореното място. Криминалистите реагирали незабавно и заловили измамника, докато чакал да вземе парите.
Предишния ден той получил 900 лева от 88-годишна жена от Габрово по същия сценарий.
Парите са намерени и иззети от полицията, а по случаите са започнали досъдебни производства.


title: Почина Евгений Джугашвили, внукът на Сталин

maintext:
Мъж е открит в безсъзнание на улицата до къщата си в североизточната част на Москва. Минувачите извикали линейка, но не успели да му помогнат. Когато лекарите пристигнали, те само установили неговата смърт.
Оказало се, че починалият е 80-годишният Евгений Джугашвили, който е внук на бившия съветски лидер Йосиф Висарионович Джугашвили - Сталин, съобщава Life.ru.
По-късно станала ясна и причината за смъртта - остра сърдечна недостатъчност.
Евгений, който е син на Яков Сталин, е роден на 10 януари 1936 година в Урюпинск. Кандидат на историческите науки и кандидат на военните науки, професор. От 2001 г. оглавява Комунистическата партия на Грузия. Гражданин на Русия и Грузия. През 1990 г. Eвгений е изиграл ролята на баща си във филма "Яков, синът на Сталин."


authors:
Вера К. Александрова
Дек
По Публикацията Работи

title: В Северна България: Блокирани пътища и урагани

maintext:
Хората в Североизточна България изпращат 2016 година с блокирани пътища, ураганни ветрове и дълбоки преспи.
Времето се усложни след падналите вчера валежи. Те доведоха до затваряне на много пътни участъци и
Остава непроходим пътят от Рибарица до Шипково в Тетевенска област. Вчера снегът там покри шосето, което се ползва интензивно от живеещите в района, съобщи "Нова телевизия".
През целия ден улиците се чистеха от натрупалите снежни преспи.
И днес продължава разчистването в сливенското село Струпец. To е едно от най-засегнатите от урагана, който вилня там предната нощ.
През целия ден вчера местните се опитваха да се справят със щетите, които нанесе силният вятър, чиято скорост на моменти надхвърляше 120 километра в час.
Няма данни за пострадали хора.


title: W.A.S.P. забиват в село Могилово през юни 2017-а

maintext:
Вече е ясна и първата световна група, която ще е част от новия рок фестивал в долината на виното в село Могилово, Чирпан.
Легендите идват в България в състав Блеки Лоулес (вокал/китара), Дъг Блайър (китара), Майк Дуда (бас) и Майк Дупке (ударни инструменти).
"W.A.S.P са истински рок динозаври, които не спират да правят нова музика и това е една от причините да изберем именно тях за един от хедлайнерите на фестивала. Правят страхотно шоу, което очакваме да направят и при нас", споделя Александър Алексиев, управител на Мидалидаре.
Rock In The Wine Valley ще се проведе на 9, 10 и 11 юни 2017-а година. Билетите са вече в продажба в мрежaта на Eventim в цялата страна, в Билетен център на НДК и Български пощи.
Цените на билетите за целия фестивал са 70 лева (редовна цена) - до 31 май 2017г., след което до фестивала ще станат 80 лева.
Организаторите пускат първите 500 билета на промоционална цена от 55 лева, валидни за всички дни на фестивала.


title: Елфи срещу тролове - литовци vs. руската пропаганда в нета

maintext:
Елфи срещу тролове - това звучи като нещо от "Властелинът на пръстените". Но за Рикардас Савукинас битката, която води той, не е фантазия.
43-годишният бизнес консултант и блогър е част от неофициална интернет армия от литовци, които се опитват да противодействат на това, което според тях е слово на омразата и проруска пропаганда.
"Аз съм просто обикновен човек от Литва, гражданин, забелязал в един момент, че в тази страна се разпространява руска пропаганда от огромен брой групи във Facebook", каза той за Асошиейтед прес на чай в ресторант в стария град на Вилнюс. "Като видях това, си помислих, че не може да е нещо естествено."
Колегите доброволци на Савукинас, нарекли се "елфи", патрулират в социалните медии, като съгласуват действията си по Facebook и Скайп, за да разобличават фалшиви профили. Савукинас каза, че в натоварените дни колегите елфи докладват за по цели 10 или 20, които да бъдат премахнати. Самият той се съсредоточава върху писането, като поддържа личен блог, посветен освен всичко друго на разрушаване на носталгията по съветското време или разнищване на конспиративни теории.
Елфите вършат добра работа, като "разкриват някои манипулации и някои сайтове от социалните мрежи", каза изследователят от Института за международни отношения на Вилнюския университет Нериюс Малюкевичюс, който изучава ролята на медиите във времена на конфликт. Малюкевичус обаче заяви в телефонно интервю, че Литва има нужда от комплексна контрастратегия, за да се пребори с това, което той определя като кремълска пропаганда.
"Елфите са само едно късче от това", каза той.
За руска намеса се говори от двете страни на Атлантика след неотдавнашните избори в САЩ, които изстреляха към властта приятелски настроения към Русия кандидат Доналд Тръмп на фона на твърдения за намеса на Кремъл. По-рано този месец разузнаването на Германия обвини Москва, че се опитва да дестабилизира страната с пропаганда и кибератаки преди планираните за догодина общи избори в нея.
Литва, която като другите балтийски държави дълго е била под господството на Москва, е по-чувствителна към тези тревоги от повечето - още повече, след като Русия анексира Кримския полуостров от Украйна през 2014 г.
А войната между елфи и тролове във Facebook е само едно бойно поле. В кашата са замесени също новинарски уебсайтове и електронни медии.
"Ние признахме, особено напоследък, че срещу нашето общество се води доста голяма и продължителна дезинформационна кампания", каза анализаторът на литовската армия Томас Чепонис. Той заяви, че силата на пропагандата е по-трудна за измерване от танковете или самолетите, но тя очевидно е насочена срещу "наистина доста голямо множество от мишени".
Сред тях беше Делфи - един от главните новинарски сайтове в Литва. Организацията установила, че нейният раздел за коментари се пълнел с проруски публикации непосредствено преди конфронтацията в Украйна, каза главният редактор Моника Гарбачяускайте, и сега има персонал на пълен работен ден, който изтрива най-крайните послания.
Враждебната пропаганда води до по-агресивни действия и от двете страни.
Водещият търговски новинарски канал в Литва - ТВ3 - многократно е атакуван от хакери, засегнали мрежите му три пъти, каза ръководителят на новините му Сигитас Бабилюс. Миналия месец Литва забрани до февруари руския канал РТР Планета, след като руски политик направи антиамерикански коментари, оценени като "подстрекаване към война, раздор и омраза". Предишни години бяха разпоредени подобни тримесечни забрани на руски държавни канали.
Междувременно Литва предприема кампания по телевизията, като призовава гражданите да съобщават за всякаква подозрителна дейност - на улицата или в мрежата.
Тези ходове тревожат представителя на Москва в малката натовска държава.
"Не мисля, че е правилно да се залепва етикет "пропаганда" върху гледната точка на другиго", каза за Асошиейтед прес руският посланик Александър Удалцов. "Винаги е по-добре да използваш контрааргументи, за да докажеш своята истина, но за съжаление нашите западни партньори нямат такива аргументи и продължават със забраните на руските телевизии."
Литовският външен министър Линас Линкевичюс не се извинява за забраните.
"Лъжата не е друга гледна точка", каза той. "Някой може да каже - "това е свобода на словото, всеки може да говори каквото иска". Разбира се, съгласен съм. Но ако става дума за разполагаща с ресурси пропагандна машина, която промива мозъка на хората, това не е просто друга гледна точка. Това е оръжие."
/БТА/


authors:
Елка Василева
Дек
По Публикацията Работи

title: Русия и Турция съгласуваха план за примирие в Сирия

maintext:
Турция и Русия са съгласували план за широкообхватно примирие в Сирия, съобщи Анадолската агенция, като се позова на свои източници.
По информация на агенцията договореностите предвиждат прекратяване на бойните действия в полунощ на 29 декември, като не обхващат терористичните организации.
Планът се отнася до всички райони на Сирия, в които се водят боеве между правителствената армия и групировките на въоръжената опозиция. Планът ще бъде представен на страните в конфликта.
Анадолската агенция посочва, че ако споразумението за примирие бъде изпълнено, то в казахстанската столица Астана с подкрепата на Русия и Турция ще започнат преговори за политическо урегулиране на конфликта. Москва и Анкара ще бъдат гаранти за това урегулиране.
През последните няколко дни между руския външен министър Сергей Лавров и турския му колега Мевлют Чавушоглу се проведоха интензивни преговори по телефона, посветени на Сирия и срещата на представители на опозицията и сирийското правителство в Астана, а вчера Чавушоглу обсъди подготовката на междусирийския диалог с иранския си колега Мохамад Джавад Зариф. Освен това преди седмица Лавров, Чавушоглу и Зариф проведоха тристранна среща в Москва, на която съгласуваха съвместно изявление за политическия процес в Сирия.
Както съобщи по-рано пред ТАСС лидерът на една от сирийските опозиционни групировки Кадри Джамил, срещата на представителите на Дамаск и на опозицията ще се състои в Астана през втората половина на януари. След това работата ще продължи в Женева, където специалният пратеник на генералния секретар на ООН за Сирия Стафан де Мистура планира за 8 февруари пореден кръг от преговорите.


authors:
Илияна Николова
Дек
По Публикацията Работи

title: Рецептата Dnes: Баклава с ядки и сушени плодове

maintext:
Продукти:
200 г шамфъстък
100 г орехи
170 г сушени плодове по ваш избор
1-2 чаени лъжички канела
125 г масло
1 пакет кори за баклава
За сиропа:
2 чаени чаши захар
3 чаени чаши вода
2 прахчета ванилия
Приготвяне:
Сушените плодове се нарязват на малки парчета и се слагат в купа, като към тях се добавят счуканите ядки и канелата. Опаковката с корите трябва да се раздели на две или три равни части, в зависимост дали искате един пласт плънка или два. В тавичка за печене сложете една кора и я намажете с разтопено масло. Върху нея сложете втора и нея също намажете с масло. Така всички кори между плънката трябва да бъдат намазани. Ако сте разделили опаковката с корите на две равни части, след като сте подредили и намазали половината от тях може да разпределите равномерно плънката с плодовете и ядките. След това завършете с останалата част от корите, като отново намазвате всяка с разтопено масло преди да сложите следващата. Накрая нарежете баклавата на квадратчета или ромбоиди, като в средата на всяко парченце направете с нож по един малък разрез/дупчица. Така корите ще се изпекат равномерно, а след това сиропът ще ги напои добре. Баклавата се пече в предварително загрята фурна на 180 градуса до готовност. Топлата баклава трябва да се залее с охладения захарен сироп.


authors:
Камелия Цветанова
Дек
По Публикацията Работи

title: Апаши си отключват за секунди, не оставят следи

maintext:
Апашите могат да си отключват за секунди входна врата на жилище. Ако пък ключалката е с много защити, ще им отнеме около 5 минути.
"Има инструмент, който отключва като с ключ и не оставя видими следи", коментира пред Нова тв ключарят Андрей.
Според него по-сигурни са бравите с висока степен на сигурност, но и те само забавят крадците. Ако пък апартаментът има алармена система, крадците могат да използват заглушители. Апашите влизат, взимат каквото си искат за минути и си тръгват.
Експертите съветват хората да не държат големи суми и ценности в домовете си.
При 80% от обирите обаче крадците влизали през прозореца. Отварянето на един прозорец ставало с обикновена отверка при това без да се вдига шум и на всичкото отгоре, докато хората са си вкъщи.
Според експерти обирите ставали от 19 ч. до около 22 часа, когато алармите са изключени и никой не би и допуснал, че крадец ще влезе в дома му необезпокояван.


title: От детска мечта в красива реалност - рисувани шейни

maintext:
В едно великотърновско село едно семейство творци създава чудеса от дърво. Всичко започва с направата на дървени рисувани играчки за малката им дъщеря. Следвайки нейните желания и детски мечти, днес Петя и Ясен Янкови са единствените хора в България, които ръчно изработват и рисуват дървени шейни. За красивия им малък бизнес, от който струи ентусиазъм и вдъхновение, разказват Ива Григорова и оператора Цветан Колев.
Добре дошли в малкото царство на Петя и Ясен във великотърновското село Добри дял. Всеки в семейството си знае мястото. Ясен е спретнал работилница, в която прави шейните. Докато дялка, реже и шлайфа, слуша музика.
"От година и половина се занимаваме с шейни. Шейната я видях за впряг кучешки, но аз я направих по-висока, стъпаловидна. В миналото са ги изработвали от круша, бор или смърч. Слагам железни лайсни, за да се намали износването. Петя пък прави финалния щрих на тихо и спокойно – чрез четката й шейната добива индивидуалност и заживява свой живот", обяснява Ясен Янков.
"Децата възприемат шейната като много голяма радост. Шейната е този детски приказен момент, който забравяме", споделя пък жена му петя пред Bulgaria ON AIR.
От няколко години семейството живее във великотърновското с. Добри дял. Там, в чудна вековна къща отглеждат малката си дъщеря. Ръцете им превръщат нейните желания в реалност. Закономерно се стига до направата и на една от най-ценните и сантиментални играчки за едно дете – шейната.
Иначе от близо 15 години Петя не е слизала от скелето – основното й занимание е да рисува стенописи и икони. Нейно дело е духовният център на отец Боян Саръев, параклисът на богословския факултет в Кърджали, църкви в Чепеларе, Неделино, Лесичери. Съпругът й Ясен й помага.
Междувременно започва да се занимава с дърводелство - тя рисува нещата, които той прави.


authors:
Екип На Dnes.Bg
Обновена
Апр
Автор

title: Българин да се наричам... Гробницата в Казанлък

maintext:
Точно преди седмица Dnes.bg, с подкрепата на "Сутрешният блок" на Bulgaria On Air, стартира специален проект - "Българин да се наричам...". Проект, посветен на паметниците в България. Тези величествени монументи, пред които скланяме глава в знак на почит и уважение. И паметниците, пред които просто настръхваме от подвига на тези, в чиято памет са издигнати.
Още по темата Българин да се наричам... Паметникът на Ботев в Калофер 4 апр 2016 10:30 33
Първият паметник, който ви представихме, беше величественият монумент на Христо Ботев в родния му град Калофер. А сега е време да се върнем доста векове назад с едно от най-впечатляващите културни наследства, останали по нашите земи. Запознайте се отблизо с Тракийската гробница в Казанлък.
Всъщност, както всеки казанлъчанин гордо ще ви каже, Тракийската гробница в красивия парк Тюлбето е първото сериозно откритие в Долината на розите, която днес е наричана още и Долината на тракийските царе. А нейното откриване е случайно и то не от археолози, а от войници. Това става на 19 април 1944 г. Според специалистите находката се датира към първата половина на III в. пр. Христа.
Към момента това е единствената гробница, в която освен кости на мъж (погребан в гробната камера) и кости на жертвено животно – кон (погребан в предверието на гробницата), са открити и кости на жена (погребана в гробната камера).
В архитектурно отношение гробницата е типична куполна тракийска гробница. Състои се от три помещения – каменно предверие, тухлен коридор и тухлена кръгла гробна камера, завършваща с купол. Според последните анализие установено, че в гробницата е погребан един от синовете на тракисйкия цар Севт III – Ройгос и една от съпругите му.
Тракийската гробница в Казанлък е уникална със своите стенописи и със сигурност трябва да се види. Трябва да се отбележи, че тя е първият български паметник, включен в световната съкровищница на ЮНЕСКО.
Всъщност самата гробница е затворена за посетители, за да се запази с времето. За да се даде възможност на хората да се докоснат до този уникален паметник, през 1974 г. до оригиналната гробница е изградено нейно абсолютно точно копие и с изобразени стенописи точно във вида в който са и в оригинала.
И така – насладете се на това прекрасно наследство от траките. И не забравяйте, че целта на тази рубрика е проста, но същевременно доста важна – да бъдем горди със своето минало, но и да не забравяме неговите символи в днешна съвременна България. А по-дългосрочната цел е да създадем виртуална, интерактивна карта на българските паметници – на територията на нашата страна, че защо не и в чужбина.
За целта обаче ще имаме нужда и от вашата голяма помощ – да ни изпращате в рубриката мРепортер хубави ваши снимки или видео на редакционната ни поща - info@dnes.bg, както и информация за паметниците във вашето населено място, защо не и от чужбина, стига там да има кътче българска история. Местата, които ви карат да се чувствате горди, че сте българи. И които с гордост показвате на децата си.
И не на последно място за най-активните и запалени фенове на проекта ни ще има награди – измерват се в инчове. Стига, разбира се снимките, които ни пратите, да са най-гледани, споделяни и с най-много коментари. Така че грабвайте телефоните и фотоапаратите и снимайте!